**ระเบียบการแข่งขันกีฬาบุคลากรมหาวิทยาลัยนเรศวร ประจำปี 2558**

**ว่าด้วยการแข่งขันกีฬาแชร์บอล**

การจัดการแข่งขัน

กำหนดให้มีการแข่งขันแบบพบกันหมด

การนับคะแนน

ทีมที่ชนะ ได้ 9 คะแนน

ทีมที่เสมอ ได้ 7 คะแนน

ทีมที่แพ้ ได้ 5 คะแนน

ทีมที่ไม่มาแข่งขัน ได้ 0 คะแนน

การแข่งขัน

1. ทำการแข่งขันครึ่งละ 10 นาที พัก 5 นาที กติกาที่ใช้ในการแข่งขันครั้งนี้ ใช้กติกาของกรมพลศึกษา

2. ทีมที่เข้าร่วมในการแข่งขันกีฬา จะต้องสวมเสื้อทีม พร้อมถุงเท้าและรองเท้ากีฬาให้เรียบร้อย

กติกาการแข่งขัน

1. ผู้เล่นจะต้องไม่เลี้ยงลูกบอลโดยตบลูกบอลลงพื้น ลอยในอากาศและลูกบอลลงบนสนามแล้วรับไว้

2. เมื่อรับลูกบอลได้แล้วจะต้องหยุดทันที จะเคลื่อนเท้าหรือเดินไม่ได้

3. การหมุนตัวโดยใช้เท้าหนึ่งเป็นหลักไม่เคลื่อนที่ยอมให้ทำได้

4. เมื่อรับลูกบอลได้แล้ว ห้ามถือลูกบอลนานเกินกว่า 3 วินาที

5. ห้ามเตะลูกบอล

6. ยอมให้ใช้มือเขี่ยลูกบอลซึ่งกำลังนอนอยู่บนพื้นได้เพียงครั้งเดียว

7. ยอมให้ส่งลูกบอลโดยการทุ่มลงบนพื้นได้

8. ห้ามแย่งหรือปัดลูกบอลซึ่งอยู่ในมือของผู้เล่นอื่น

9. ห้ามผู้เล่นอื่นซึ่งมิใช่ประตูหรือผู้รักษาประตู เข้าไปในเขตประตู

10. ห้ามเล่นรุนแรงหรือกระทบกระแทกร่างกายของอีกฝ่ายหนึ่ง

11. ผู้รักษาประตูจะถูกเก้าอี้ ถูกตัวประตู ถูกตะกร้าที่อยู่ในมือของประตูไม่ได้

บทลงโทษ

1. ผู้ใดละเมิดกติกา ข้อ 1 ถึงข้อ 10 ให้อีกฝ่ายหนึ่งโยนลูกบอลเข้าเล่นนอกสนามด้านข้างตรงกับจุดที่ทำผิดกติกานั้น

2. ถ้าฝ่ายใดทำผิดกติกา ข้อ 11 ถึงข้อ 12 ให้อีกฝ่ายหนึ่งโยนโทษนอกประตู ณ ที่หนึ่งที่ใดก็ได้

สนามแข่งขัน บริเวณสนามฟุตบอล มหาวิทยาลัยนเรศวร

การประท้วง ในกรณีมีปัญหาในการแข่งขันให้อยู่ในดุลยพินิจของคณะกรรมการจัดการแข่งขัน

ปัญหาในการแข่งขัน ในกรณีมีปัญหาในการแข่งขันให้อยู่ในดุลยพินิจของคณะกรรมการจัดการแข่งขัน